بمناسبة اليوم العالمي للاجئين، اللي كيصادف 20 يونيو من كل عام، كشفات المفوضية السامية لشؤون اللاجئين بالمغرب أن 15 الف لاجئ وطالب لجوء كاين فالمغرب، وتأثرات وضعيتهم بزاف بسبب جايحة كورونا، اللي اثرات على كَاع اللي عايشين فالتراب المغربي. وأكدات المفوضية الالتزام بحماية اللاجئين فالمغرب وفقا لروح الاستراتيجية الوطنية للهجرة واللجوء وكذا الميثاق العالمي بشأن اللاجئين. وقالت أن ارقام النزوح القسري وصلات لأرقام ومستويات قياسية عالمية فهذ الجايحة، بحيث نزح 82.4 مليون شخصا قسرا في نهاية سنة 2020، بما في ذلك 20.7 مليون لاجئ تحت انتداب المفوضية السامية للأمم المتحدة لشؤون اللاجئين، وهي زيادة مطردة لأكثر من 10 سنوات. وفهذ الصدد قال المفوض السامي للأمم المتحدة لشؤون اللاجئين، فيليبو غراندي، فأنه “كاين مور كل رقم من هذ الأرقام شخص ضطر يهرب من دارو، وقصة نزوح وتجريد من الممتلكات ومعاناة”، وزاد ان هذ الافراد كيحتاجو المساعدة الإنسانية، ووضع حلول لاوضاعهم الحرجة. وصرحات ان هذ النهار “كيذكر بأهمية قيم التضامن والترحيب والأخوة، وهو فرصة لتسليط الضوء على الحاجة إلى نهج شامل يسمح لهذه الفئة السكانية الضعيفة بإعادة بناء نفسها في أعقاب جائحة كوفيد-19. 
فيومهم العالمي. المفوضية السامية لشؤون اللاجئين بالمغرب: 15 الف لاجئ كاين عندنا فالبلاد وكورونا زادت أزمات وضعيتهم